MEGÁLLAPODÁS

az Európai Unió és a Marokkói Királyság közötti, a Marokkói Királyságnak a földközi-tengeri térségben folytatott kutatási és innovációs partnerség (PRIMA) programban való részvételére vonatkozó feltételeket rögzítő, tudományos és technológiai együttműködésről

egyrészről

AZ EURÓPAI UNIÓ (a továbbiakban: Unió),

másrészről

A MAROKKÓI KIRÁLYSÁG (a továbbiakban: Marokkó) között

(a továbbiakban: Felek),

MIVEL az egyrészről az Európai Közösségek és azok tagállamai, másrészről a Marokkói Királyság közötti társulás létrehozásáról szóló, 2000. március 1-jén hatályba lépett euromediterrán megállapodás (1) a Felek között tudományos, műszaki és technológiai együttműködést hoz létre;

MIVEL az Európai Közösség és a Marokkói Királyság közötti tudományos és technológiai együttműködésről szóló, 2005. március 14-én hatályba lépett megállapodás hivatalos keretet alakít ki a Felek közötti kutatási és technológiafejlesztési együttműködésre;

MIVEL a földközi-tengeri térségben folytatott kutatási és innovációs partnerség (a továbbiakban: PRIMA) megkötéséhez vezető folyamat a 2012-ben Barcelonában megrendezett, tudományos, technológiai és innovációs euromediterrán konferencián kezdődött, ahol a résztvevők egy, a közös felelősségviselés, a közös érdekek és a megosztott előnyök alapelveire építő megújított kutatási és innovációs partnerség létrehozásában állapodtak meg;

MIVEL Marokkó aktív szerepet játszik e folyamatban, és 2014. szeptember 26-i levelében hivatalosan is kinyilvánította, hogy pénzügyi hozzájárulást nyújt a PRIMA programhoz;

MIVEL 2014 decemberében számos uniós tagállam és harmadik országok, köztük Marokkó benyújtotta a PRIMA közös programra vonatkozó javaslatot az Európai Bizottsághoz;

MIVEL az Uniónak az (EU) 2017/1324 európai parlamenti és a tanácsi határozat (2) lefekteti a Horizon 2020 keretprogram - kutatási és innovációs keretprogramban (2014–2020) („Horizon 2020”) - részes tagállamai és harmadikországai számára a partnerségi kezdeményezésben való részvétel feltételeit, többek között a pénzügyi kötelezettségeikre és a kezdeményezés irányítási struktúráiban való részvételükre vonatkozóan;

MIVEL az (EU) 2017/1324 határozat szerint Marokkó a PRIMA programban való részvétele feltételeit meghatározó, az Unióval a tudományos és technológiai együttműködés területén kötendő nemzetközi megállapodás megkötése függvényében válik részt vevő állammá;

MIVEL Marokkó kifejezte abbéli szándékát, hogy részt vevő állam minőségben csatlakozni kíván a PRIMA-hoz, a „Horizont 2020” keretprogram PRIMA-ban is részt vevő részes uniós tagállamaival és társult országaival egyenrangú félként;

MIVEL Marokkónak a PRIMA programban való részvételére vonatkozó jogait és kötelezettségeit az Unió és Marokkó között megkötendő nemzetközi megállapodásban kell rögzíteni,

A KÖVETKEZŐKBEN ÁLLAPODTAK MEG:

1. cikk

Cél

E megállapodás célja, hogy meghatározza Marokkónak a földközi-tengeri térségben folytatott kutatási és innovációs partnerség (PRIMA) programban való részvételére vonatkozó feltételeket.

2. cikk

Marokkó PRIMA programban való részvételének feltételei

Marokkó PRIMA programban való részvételére az (EU) 2017/1324 határozatban foglalt feltételek vonatkoznak. A Felek kötelesek eleget tenni az (EU) 2017/1324 határozatban meghatározott kötelezettségeknek és meghozni a megfelelő intézkedéseket, különösen ami az e határozat 10. cikke (2) bekezdésének, valamint 11. cikke (3) és (4) bekezdésének alkalmazásához szükséges valamennyi támogatás megadását illeti. A Feleknek meg kell állapodniuk a megállapodás keretében történő együttműködésük szempontjából nélkülözhetetlen, részleteiben kidolgozott segítségnyújtási szabályokról.

3. cikk

Területi hatály

E megállapodás a társulás létrehozásáról szóló egyrészről az Európai Közösségek és tagállamaik, másrészről Marokkói Királyság közötti társulást létrehozó euromediterrán megállapodásban rögzített területi hatálynak felel meg.

4. cikk

Aláírás és ideiglenes alkalmazás

A megállapodás az aláírásának időpontjától ideiglenesen alkalmazandó.

5. cikk

Hatálybalépés és időtartam

1. A megállapodást a Felek saját eljárásaiknak megfelelően hagyják jóvá.

2. Ez a megállapodás azon a napon lép hatályba, amikor a Felek diplomáciai úton kölcsönösen értesítették egymást arról, hogy az (1) bekezdésben említett eljárások lezárultak.

3. Ez a megállapodás – amennyiben bármely Fél fel nem mondja a 6. cikknek megfelelően – az (EU) 2017/1324 határozat hatályának lejártáig marad hatályban.

6. cikk

A megállapodás felmondása

1. A megállapodást bármely Fél bármikor felmondhatja, felmondási szándékáról írásbeli értesítést küldve a másik Fél számára.

A felmondás a megállapodás felmondásáról szóló értesítés címzett által történő kézhezvételének napját követő hat hónap elteltével lép hatályba.

2. A megállapodás felmondásának időpontjában folyamatban lévő projekteket és tevékenységeket befejeződésükig folytatni kell az e megállapodásban megállapított feltételek szerint.

3. A megállapodás felmondásának bármely más jogkövetkezményét a Felek közös megegyezéssel rendezik.

7. cikk

Vitarendezés

A megállapodás alkalmazásával vagy értelmezésével kapcsolatos valamennyi vita esetében a társulás létrehozásáról szóló, egyrészről az Európai Közösségek és tagállamaik, másrészről Marokkói Királyság közötti társulást létrehozó euromediterrán megállapodás 86. cikkében előírt vitarendezési eljárás alkalmazandó.

E megállapodás két-két eredeti példányban, angol, bolgár, cseh, dán, észt, finn, francia, görög, holland, horvát, lengyel, lett, litván, magyar, máltai, német, olasz, portugál, román, spanyol, svéd, szlovák, szlovén és arab nyelven készül, amely szövegek mindegyike egyaránt hiteles.

Съставено в Брюксел на десети април две хиляди и осемнадесета година.

Hecho en Bruselas, el diez de abril de dos mil dieciocho.

V Bruselu dne desátého dubna dva tisíce osmnáct.

Udfærdiget i Bruxelles den tiende april to tusind og atten.

Geschehen zu Brüssel am zehnten April zweitausendachtzehn.

Kahe tuhande kaheksateistkümnenda aasta aprillikuu kümnendal päeval Brüsselis.

Έγινε στις Βρυξέλλες, στις δέκα Απριλίου δύο χιλιάδες δεκαοκτώ.

Done at Brussels on the tenth day of April in the year two thousand and eighteen.

Fait à Bruxelles, le dix avril deux mille dix-huit.

Sastavljeno u Bruxellesu desetog travnja godine dvije tisuće osamnaeste.

Fatto a Bruxelles, addì dieci aprile duemiladiciotto.

Briselē, divi tūkstoši astoņpadsmitā gada desmitajā aprīlī.

Priimta du tūkstančiai aštuonioliktų metų balandžio dešimtą dieną Briuselyje.

Kelt Brüsszelben, a kétezer-tizennyolcadik év április havának tizedik napján.

Magħmul fi Brussell, fl-għaxar jum ta' April fis-sena elfejn u tmintax.

Gedaan te Brussel, tien april tweeduizend achttien.

Sporządzono w Brukseli dnia dziesiątego kwietnia roku dwa tysiące osiemnastego.

Feito em Bruxelas, em dez de abril de dois mil e dezoito.

Întocmit la Bruxelles la zece aprilie două mii optsprezece.

V Bruseli desiateho apríla dvetisícosemnásť.

V Bruslju, dne desetega aprila leta dva tisoč osemnajst.

Tehty Brysselissä kymmenentenä päivänä huhtikuuta vuonna kaksituhattakahdeksantoista.

Som skedde i Bryssel den tionde april år tjugohundraarton.

За Европейския съюз Рог la Unión Europea Za Evropskou unii For Den Europæiske Union Für die Europäische Union Euroopa Liidu nimel Για την Ευρωπαϊκή Ένωση For the European Union Pour l'Union européenne Za Europsku uniju Per l'Unione europea Eiropas Savienības vārdā – Europos Sąjungos vardu Az Európai Unió részéről Għall-Unjoni Ewropea Voor de Europese Unie W imieniu Unii Europejskiej Pela União Europeia Pentru Uniunea Europeană Za Európsku úniu Za Evropsko unijo Euroopan unionin puolesta För Europeiska unionen